《游烂柯山》
宋代·钱顗

春郊杂遝拥红旌，共访仙踪啸傲行。
云径直从深崦入，石梁宛在半空横。
岩边瑶圃新开出，洞里芝田旧种成。
羽客一枰无复见，青山留得烂柯名。

作者简介：钱顗，字安道，无锡（今属江苏）人。仁宗庆历六年（一○四六）进士（《咸淳毗陵志》卷一一）。初为宁海军节度推官，知赣、乌程二县。英宗治平末，以金部员外郎为殿中侍御史里行。后贬监衢州盐税，徙秀州。卒，年五十三。《至元嘉禾志》卷一三、《咸淳毗陵志》卷一七、《宋史》卷三二一有传。